text: अधिकारी ने बताया कि ने बताया कि किश्तवाड़-पद्दार रोड पर कुल्लीगाड में यह हादसा हुआ। एक पहाड़ी से भारी मात्रा में पत्थर और मलबा नीचे गिरने लगा। इसी सड़क से अपने वाहनों से गुजर रहे लोगों के ऊपर यह मलबा आकर गिरा। अधिकारी ने बताया कि नौ अन्य यात्रियों को बचा लिया गया और एक अस्पताल ले जाया गया जहां इनमें से कुछ लोगों की हालत गंभीर बतायी गयी है। अधिकारियों ने बताया कि वाहन में उधमपुर के श्रद्धालु सवार थे जो पद्दार घाटी में मचैल मंदिर की ओर जा रहे थे।